《舟至辰陵矶与楚百户等言别》
明代·曾爟

江到荆湘两派分，客情无柰况离群。尔从三峡迎春水，我过重湖望楚云。

白帝至今啼蜀魄，苍梧何处吊湘君。孤舟夜向巴陵泊，一曲商歌不忍闻。

作者简介：（1345—1407）明苏州府吴江人，字日章。少为郡学生。洪武十七年，以岁贡授黄陂知县。有政声。累迁为翰林院侍读。永乐元年，与修《永乐大典》。出使安南为副使。后从张辅等攻安南，文檄皆出其手。病卒于军中。